મહાત્મા ગાંધી મે‌િટ્રક પાસ હતા. પછી લંડન જઈને બેરિસ્ટર બન્યા. એ ગ્રેજ્યુએટ નહોતા. ભણવામાં એ હોશિયાર નહોતા, પણ પોતાનું ઘડતર જાતે કરવાની ત્રેવડ એ કમાઈ ચૂકેલા હતા. શાળા-કોલેજનું ભણતર અને ડિગ્રીની પ્રાપ્તિ એ જાણે બધાં દુઃખોનો અંત અને તમામ સુખનો આરંભ હોય તેવું સમજી બેઠા છીએ. આથી વિદ્યાર્થીઓ, વાલીઓ અને શિક્ષકો બધા એક સાથે નિરાશ થાય છે. પરીક્ષામાં ખૂબ ઊંચા માર્ક લાવનારને એક ચિંતકે એવા ફૂલછોડ સાથે સરખાવ્યા છે કે જે છોડ ખૂબ ફૂલો આપે છે પણ ફળ આપી શકતા નથી.